tomron87/hebrew-wikipedia-sentences-corpus huggingface dataset:
היא השלימה לימודי תואר ראשון במדע המדינה וממשל באוניברסיטת ג'ורג'טאון, ותואר שני במשפטים בבית הספר למשפטים באוניברסיטת ניו יורק.
לאחר לימודיה הגבוהים עסקה בליטיגציה מסחרית במשרד עורכי הדין "Westerman Ball Ederer Miller Zucker & Sharfstein, LLP".
בשנת 2017 הביסה גילן בפער קטן את אנתוני ג'.
סנטינו, שכיהן בתפקיד ראש מועצת עיריית המפסטד, והפכה לדמוקרטית הראשונה שנבחרה לתפקיד זה מזה 100 שנים.
בבחירות הכלליות של 2017 הוציאה גילן כ-1.2 מיליון דולר אמריקאי פחות מיריבה וניצחה בהפרש של 2,268 קולות בלבד.
במהלך מסע הבחירות מתחה גילן ביקורת על יחסו של סנטינו כלפי חברי מועצת העיר ברוס בלקמן וארין קינג-סוויני.
שני חברי המועצה התנגדו להצעה של סנטינו להגביל הכנסה חיצונית של חברי המועצה לסכום של עד 125 אלף דולר.
אף שסנטינו הכחיש זאת, טענו שני עורכי הדין שמדובר בניסיון להדיחם מהמועצה.
באוקטובר 2017 חצה בלקמן את הקווים המפלגתיים והביע תמיכה בגילן.
במאי 2018 פרסמה גילן תוכנית חומש שכללה שיקום של מרכזים קהילתיים בעיר ומעבדה לבדיקות מים, לצד השקעה בת 160 מיליון דולר בתשתיות כבישים.
בבחירות 2022 התמודדה גילן לבית הנבחרים של ארצות הברית במחוז הקונגרס הרביעי של ניו יורק, שהתפנה בעקבות עזיבתה של חברת הקונגרס המכהנת קת'לין רייס.
היא ניצחה בבחירות המקדימות של המפלגה הדמוקרטית אך הפסידה בבחירות הכלליות לאנתוני ד'אספוזיטו, מועמד המפלגה הרפובליקנית.
המחוז כולל כמעט את כל אזור המפסטד והעיר לונג ביץ' שבמחוז נסאו.
בבחירות 2024 הכריזה גילן כי תתמודד שוב מול ד'אספוזיטו באותו מחוז.
היא ניצחה אותו בפער קטן בבחירות הכלליות והפכה את המושב לדמוקרטי.
במהלך קמפיין הבחירות שלה הביעה גילן התנגדות ליישום תמחור פקקי תנועה בחלקים הצפופים והמזוהמים ביותר של מנהטן בעיר ניו יורק.
היא החלה את כהונתה ב-3 בינואר 2025, עם השבעת הקונגרס ה-119 של ארצות הברית.
לורה קרולין בייטס היא סופרת ואקטיביסטית פמיניסטית אנגלייה.
היא מייסדת האתר Everyday Sexism Project ("פרויקט סקסיזם יומיומי") שהושק באפריל 2012. ספרה הראשון, "Everyday Sexism", יצא לאור בשנת 2014.
בייטס נולדה לדיאן אליזבת', מורה לצרפתית, ולאדריאן קית', רופא.
היא גדלה באזור האקני שבלונדון ובטונטון, ולה אחות בכורה ואח צעיר.
הוריה התגרשו כאשר הייתה בשנות העשרים לחייה.
היא למדה ב־King's College בטונטון, ולאחר מכן למדה ספרות אנגלית במכללת סנט ג'ון, אוניברסיטת קיימברידג', וסיימה את לימודיה ב־2007. לאחר מכן עבדה כחוקרת עבור הפסיכולוגית סוזן קוויליאם, שעבדה על מהדורה מעודכנת של הספר "The Joy of Sex".
בהמשך עבדה כשחקנית וכמטפלת בילדים.
בתקופה זו חוותה סקסיזם במהלך אודישנים, והבחינה כי גם הילדות בהן טיפלה גילו אובססיה למראה גופן כבר בגיל צעיר.
בייטס ייסדה את אתר "Everyday Sexism" בשנת 2012. בשנת 2015, שלוש שנים לאחר הקמתו, האתר הכיל מעל 100,000 עדויות של נשים מכל העולם על הטרדות מיניות ואפליה מגדרית.
לאורך השנים, בייטס ספגה מתקפות והטרדות רבות ברשת.
לאחר פרסום ספרה "Men Who Hate Women" בשנת 2020, סיפרה שקיבלה תמונות פורנוגרפיית דיפ-פייק של עצמה.
ספרה הראשון, "Everyday Sexism", שפורסם בשנת 2014 בהוצאת סיימון אנד שוסטר בלונדון, התבסס על עדויות שנאספו בפרויקט.
לאחר ספרה הראשון, פרסמה בייטס מספר ספרים נוספים העוסקים בפמיניזם ובמאבק באלימות מינית ומגדרית.
היא כותבת טורים קבועים לגרדיאן ולאינדפנדנט, ומשתתפת גם בפרויקט Women Under Siege שפועל בניו יורק.
2013 – זכתה בפרס "הפמיניסטית החדשה האולטימטיבית" של מגזין קוסמופוליטן.
2015 – קיבלה את מדליית האימפריה הבריטית (BEM) על תרומתה לשוויון מגדרי, במסגרת רשימת ההוקרה של יום ההולדת של המלכה.
2018 – נבחרה לעמיתת האגודה המלכותית לספרות במסגרת פרויקט "40 מתחת ל־40".
2020 – נבחרה כעמיתת כבוד של מכללת סנט ג'ון, קיימברידג'.
בייטס התחתנה עם ניק טיילור בשנת 2014.
לורדגן (בפרסית: ) היא עיר בנפה המרכזית של מחוז לורדגן, בפרובינציית צ'הארמהל ובחטיארי שבאיראן, המשמשת כבירת הנפה ובירת המחוז.
בזמן מפקד האוכלוסין הלאומי בשנת 2006, אוכלוסיית העיר מנתה 22,728 נפשות ב-4,459 משקי בית.
מפקד האוכלוסין שנערך לאחר מכן בשנת 2011 מנה 35,276 נפשות ב-8,037 משקי בית.
במפקד האוכלוסין של 2016 מנתה אוכלוסיית העיר כ-40,528 נפשות ב-10,482 משקי בית.
העיר ממוקמת במחוז לורדגן שבמערב איראן בגובה של כ-1600 מטרים מעל פני הים.
נתוני אקלים עבור לורדגן (בטווח השנים: 1995–2010)חודשינוארפברוארמרץאפרילמאייונייוליאוגוסטספטמבראוקטוברנובמברדצמברשנתיממוצע מקסימלי יומי °C (°F)9.4
ב-28 בדצמבר 2025 פרצו הפגנות המוניות ברחבי ערים רבות באיראן, על רקע משבר כלכלי מחמיר, שתוך מספר ימים התפתחו לתנועה רחבה שדרשה את סיום שלטון הרפובליקה האסלאמית במדינה.
ארגון זכויות האדם Hengaw דיווח כי ב-1 בינואר 2026 כוחות המשטר ירו למוות באחמד ג'ליל, בן 21, ובסג'אד ולאמאנש, בן 28, שניהם לורים מלורדגן.
ב-7 בינואר דווח כי 2 שוטרים נהרגו בידי המפגינים.
מחוז לורדגן נמצא בפרובינציית צ'הארמחאל ובח'תיארי שבאיראן.
שלושה כפרים התמזגו ויצרו את העיר מנג'-א נסה בשנת 2011. באותה שנה, מחוז סרדשט הכפרי הופרד מהמחוז המרכזי בהקמת מחוז טלאייה, כולל מחוז דודרה הכפרי החדש.
בנוסף, ארבעה כפרים התמזגו ויצרו את הכפר סרדשט, שהוכרז כעיר בשנת 2013.
בשנת 2019, מחוז ארמנד הכפרי ומחוז ח'אנמירזה הופרדו מהמחוז עם הקמת מחוז ח'אנמירזה.
מחוז פאלארד הופרד מהמחוז כדי להקים את מחוז פאלארד בשנת 2022.
בסוף דצמבר 2025, הצטרף המחוז להפגנות הארציות נגד המשטר האיראני, ושניים מתושביו היו ההרוגים הראשונים באותן ההפגנות.
שבטי בחטיארי הם התושבים העיקריים במחוז לורדגן.
האנשים מדברים בעיקר את שפת הלורי בניב הבאחטיארי, שהוא חלק משפות דרום-מערב איראן.
במפקד האוכלוסין הלאומי של 2006, אוכלוסיית המחוז מנתה 175,289 נפשות, ב-34,603 משקי בית.
במפקד האוכלוסין של 2016 מנתה אוכלוסיית המחוז כ-209,681 נפשות, ב-54,825 משקי בית.
במחוז לורדגן נמצא מישור מילאס (دشت ميلاس), בו מעובדים חיטה, אורז ושעורה.
לורה הלן פריפון היא שחקנית קולנוע וטלוויזיה אמריקאית ממוצא יהודי.
פריפון זכתה להכרה ופרסום בשל תפקידיה כדונה פינסיוטי בסיטקום "מופע שנות ה-70" (2006-1998) ובתור אלכס ווס בסדרה של נטפליקס "כתום זה השחור החדש" (2019-2013).
פריפון נולדה וגדלה בעיר וואצ'נג, ניו ג'רזי שבארצות הברית, הצעירה מבין חמישה ילדים למארג'ורי (לבית קול) ממשפחה אירית-קתולית, מורה בבית ספר תיכון ושפית פרטית, ולמייקל פריפון, מנתח אורתופדי ממשפחה רוסית-יהודית.
ב-1996 למדה דרמה ב"מעבדת התיאטרון" של המורה למשחק קרוליין תומאס.
ב-1997 הופיעה כקלואי באופרת סבון אינטרנטית בשם "They Go On".
היא דגמנה בפריז, מילאנו וברזיל.
בשנים 1998–2006 גילמה את אחת הדמויות הראשיות כדונה פינסיוטי במשך שמונה עונות של הסיטקום המצליח "מופע שנות ה-70" של רשת FOX; לצד שחקנים מתחילים אחרים כמו מילה קוניס, אשטון קוצ'ר וטופר גרייס.
פריפון הופיעה פעמיים על שער המגזין MAXIM בינואר 2001 ובנובמבר 2004.
בשנת 2004 השתתפה בסרט האימה "Lightning Bug" ואף שימשה כמפיקה בפועל, ובאותה שנה היא תרמה את קולה למשחק המחשב "Halo 2".
בשנת 2006 כיכבה במותחן הפסיכולוגי "קרלה" בבימויו של ג'ואל בנדר.
בשנים 2007–2008 שיחקה דמות ראשית בשתי עונות של הסדרה "חזרה לשורשים" (October Road).
בשנת 2009 הופיעה בסדרת הקומדיה "איך פגשתי את אמא" בתפקיד אורח כקארן, חברתו המתנשאת של טד בתקופות שונות בחייו.
בשנת 2011 שיחקה תפקיד אורח בסדרה "קאסל" בתור השחקנית שמשחקת בסרט המבוסס על ספר מתוך הסדרה, ושיחקה גם בתפקיד אורח בסדרה "אהבה נושכת".
בשנת 2012 הופיעה בתפקיד הראשי בסיטקום "איפה את, צ'לסי?", שבוטל לאחר עונה אחת.
בנוסף, שיחקה בסרט "להמר בגדול" בדמותה של הולי.
בשנים 2013–2019 כיכבה בשבע עונות של סדרת הטלוויזיה הקומית של נטפליקס "כתום זה השחור החדש" של היוצרת ג'נג'י כהן, בתפקיד של אלכס ווס, בת זוגה לשעבר של פייפר צ'פמן.
בשנת 2016 שיחקה במותחן "הבחורה על הרכבת", אשר מבוסס על רב-המכר מאת פולה הוקינס באותו השם.
בשנת 2017 שיחקה בדרמה הקומית "הגיבור".
בשנת 2023 הופיעה עם דמותה כדונה פינסיוטי בסדרת הספין-אוף "מופע שנות ה-90".
פריפון הייתה במערכת יחסים עם השחקן כריסטופר מסטרסון מ-1999 עד 2007. לאחר מכן, היא יצאה עם השחקן סקוט מייקל פוסטר במשך מספר שנים, אך ב-2013 השניים נפרדו.
באוקטובר 2016, התארסה לשחקן בן פוסטר.
באוגוסט 2017 ילדה פריפון את בתם הבכורה, אלה פוסטר.
פריפון ופוסטר נישאו ביוני 2018. בנם השני נולד בפברואר 2020. המשפחה מתגוררת בניו יורק.
בנובמבר 2024 התגרשו עקב "פערים בלתי ניתנים לגישור".
פריפון הייתה חברה בכנסייה הסיינטולוגית.
+שנהסרטתפקידהערות2001Southlanderשבע שווה חמש2002נוכלים ללא תוארריהאנה קאס2004Lightning Bugאנגווין דובאט2006קרלהקרלה הומולקה (אנ')השכם בבוקרקים2007The Chosen Oneרייצ'ל קרוזדיבוב2012להמר בגדולהוליThe Kitchenג'ניפר2016הבחורה על הרכבתקת'י2017הגיבורשרלוט דילן
גם ביימה שלושה פרקים2023מופע שנות ה-90דונה פינסיוטי3 פרקים
לורה דיאן ונדרוורט היא שחקנית קנדית.
ידועה בשלל תפקידיה בטלוויזיה, בין היתר בתור סיידי האריסון בדרמת הנעורים "פתאום כוכבת" (2008-2004), בתור סופרגירל/קארה זור-אל בסדרה "סמולוויל" (2011-2007), בתור ליסה בחידוש לסדרת המדע-בדיוני "V" (2011-2009) ובשל הופעתה בתור אלנה מייקלס (אנ') בסדרה "נשיכה" (2016-2014).
ונדרוורט נולדה בטורונטו, אונטוריו שבקנדה, לאם קנדית ואב הולנדי.
בשבועות הראשונים לחייה היא חלתה בדלקת קרום המוח, וכתוצאה מכך אושפזה במשך מספר חודשים.
להוריה נאמר בתחילה שהיא לא הולכת לשרוד.
היא נכדתו של פרד סנגר, אגדת הוקי קרח מקומית מגרנד פולס-וינדזור ששיחק בליגת הצעירים בקבוצת "Quebec Citadelles" .
לה אחות צעירה בשם שרה.
היא קרובת משפחה של השחקן הקנדי גורדון פינסנט .
כשגדלה, התעסקה במספר ענפי ספורט - כדורגל, כדורסל, טניס, התעמלות, בייסבול וקראטה, ובגיל 16 הגיעה לדרגת חגורה שחורה דאן 2.
ונדרוורט החלה ללמוד לתואר ראשון בפסיכולוגיה ואנגלית באוניברסיטת יורק, אך פרשה לאחר סמסטר לאחר שלוהקה לסדרה "פתאום כוכבת".
בשנת 1997, היא עשתה את הופעת הבכורה שלה במשחק בגיל 13. לאחר שלקחה מספר שיעורי משחק, היא קיבלה את התפקיד הראשון שלה בסדרת אנתולוגיית האימה הקנדית לילדים "צמרמורת" ברשת YTV.
בשנת 2006 שיחקה ונדרוורט בסרט העלילתי הראשון שלה "Troubled Waters" מותחן קנדי בכיכובה של ג'ניפר בילס.
בשנת 2007 שיחקה בסרט הפשע האמריקאי "המשקיף" בדמותה של קלי, לצדם של ג'וזף גורדון-לוויט וג'ף דניאלס.
באותה שנה החלה לשחק בעונתה השביעית של סדרת גיבורי העל "סמולוויל" ברשת The CW, שפותחה על ידי הכותבים והמפיקים אלפרד גוף ומיילס מילר ומבוססת על דמותו של גיבור-העל סופרמן של חברת DC קומיקס.
בסדרה, היא גילמה את בת דודתו הקריפטונית של קלארק קנט, סופרגירל/קארה זור-אל.
דמותה הייתה דמות קבועה בעונה השביעית, והופיעה בפרק "Bloodline" בעונה שמונה.
לאחר מכן היא חזרה לשני פרקים נוספים בעונה העשירית והאחרונה.
בשנת 2009 שיחקה בסרט "סודות בים כחול 2: השונית" בדמותה של דני וייט; בהמשך השנה, שיחקה בסרט העצמאי "The Jazzman", שבה כיכבו גם הכוכבים הקנדיים מייקל איירונסייד וקורי סביאר.
בשנים 2009 – 2011 ונדרוורט גילמה את ליסה בשתי עונותיה של סדרת המדע הבדיוני "V" של רשת ABC, אתחול מחדש של זיכיון המדע הבדיוני משנות השמונים באותו שם.
בשנת 2010 הופיעה ונדרוורט בסרט הטלוויזיה "Riverworld" של רשת הטלוויזיה האמריקאית Syfy (אנ'), שם היא גילמה את ג'סי מקאלן, ארוסתו של כתב המלחמה מאט אלמן שמתעורר לאחר המוות על כוכב לכת המאוכלס בכל מי שאי פעם חי על כדור הארץ.
בשנת 2011 גילמה את היילי ג'ונס בסרט המתח "The Entitle" , לצד ריי ליוטה וקווין זגרס.
באוקטובר 2011, היא הצטלמה לקמפיין של ארגון PETA, וב-2014, היא הופיעה שוב בעירום לקמפיין שלהם שמוחה נגד החזקת יונקים ימיים בשבי.
בשנת 2012, היה לה תפקידים קטנים בסרטים ההוליוודים "זאת מלחמה" ובקומדיה "טד" של סת' מקפרלן, כשגילמה את עמיתתו לעבודה של מארק וולברג, טניה.
בשנים 2014 – 2016 כיכבה במשך שלוש עונות בסדרת הפנטזיה והאימה הקנדית "נשיכה" (אנ') המבוססת על הרומן באותו שם (אנ') מ-2001 מאת הסופרת קלי ארמסטרונג (אנ').
בסדרה אשר שודרה בקנדה בערוץ Space (אנ') ובארצות הברית בערוץ Syfy (אנ'), היא גילמה את אלנה מייקלס (אנ'), אישה-זאב הנקרעת בין חיים נורמליים בטורונטו עם החבר האנושי שלה, פיליפ, לבין חובותיה "המשפחתיות" כאשת-זאב בצפון מדינת ניו יורק.
בשנת 2015 השתתפה בוידאו קליפ לשיר "Ruthless Love" של הזמרת אלכס ג'ונסון, איתה כיכבה בעבר בסדרה "פתאום כוכבת".
בשנת 2016, ונדרוורט הופיעה בתור נבלת העל ברייניאק 8 / אינדיגו (אנ') בשלושה פרקים של העונה הראשונה בסדרה "סופרגירל" מבית DC קומיקס וחלק מיקום החץ.
בשנת 2019, ונדרוורט גילמה את מילה דובוב בסדרת האימה והמד"ב של נטפליקס "מלחמות הערפדים" (אנ') המבוססת על רומן גרפי באותו שם של ג'ונתן מייברי (אנ') מ-2012. בסדרה היא כיכבה לצד איאן סומרהלדר והיא עלתה בבכורה ב-5 בדצמבר 2019.
+שנהסרטתפקידהערות2006Troubled Watersקרולין2007המשקיףקלי2009סודות בים כחול 2: השוניתדני וייטThe Jazzmanשרהנזקפרנקי2011The Entitle היילי ג'ונס2012זאת מלחמהבריטהטדטניה2013Cubicle Warriorsג'סיקהLife of the Partyבי2017המסור 8אנה2019Rabidרוז מילר2021Trigger Pointפיונה סנואותהיו העיניים שלידברה2023Black Bagsשרהגם מפיקה-שותפה2024Kill Victoriaויקטוריה
תפקיד אורח (עונות 8&10); 23 פרקים2009Out of Controlמרסי קאטלרסרט טלוויזיה 2009 - 2011 V ליסהתפקיד ראשי (2 עונות); 22 פרקים2010Riverworldג'סי מקאלןסרט טלוויזיה של Syfy2011Desperately Seeking Santaג'ניפר ווקרסרט טלוויזיה של ABC Familyאיש משפחהג'ני / ברידג'יטדיבוב; 2 פרקים2012צווארון לבןסופי קובינגטוןפרק: "Parting Shots"Broken Trustסופיסרט טלוויזיה של LifetimeFinding Mrs.
לורה לג'ט ליני היא שחקנית קולנוע, טלוויזיה ותיאטרון אמריקאית, זוכת ארבעה פרסי אמי ושני פרסי גלובוס הזהב ומועמדת שלושה פרסי אוסקר וחמישה פרסי טוני.
ליני נולדה ב-5 בפברואר 1964, במנהטן, ניו יורק.
אמה, מרים אנדרסון "אן" פרס (לבית לג'ט), הייתה אחות במרכז הסרטן ממוריאל סלואן קטרינג, ואביה, רומולוס זכריה ליני הרביעי , היה מחזאי ופרופסור.
ליני בילתה את הקיץ עם אביה בניו המפשייר והתאהבה בבמה, ועבדה עם קבוצת התיאטרון המקומית החל מגיל אחת עשרה.
סבא רבא רבא של ליני מצד אביה היה חבר הקונגרס הרפובליקני רומולוס זכריה ליני .
יש לה אחות למחצה בשם סוזן מנישואיו השניים של אביה.
ליני בוגרת בית הספר נורת'פילד מאונט חרמון בשנת 1982 (בו היא משמשת כיום כיו"ר המועצה המייעצת לאמנויות).
לאחר מכן למדה באוניברסיטת נורת'ווסטרן לפני שעברה לאוניברסיטת בראון, שם למדה משחק וכיהנה בדירקטוריון של Production Workshop, קבוצת התיאטרון הסטודנטיאלית של האוניברסיטה.
ליני סיימה את לימודיה בבראון בשנת 1986 והמשיכה ללמוד משחק בבית הספר ג'וליארד כחברה בקבוצה 19 (1986–1990), שכללה גם את ג'ין טריפלהורן וטים בלייק נלסון.
בשנת 2003, ליני קיבלה תואר דוקטור לשם כבוד באמנויות יפות מבראון.
היא קיבלה תואר דוקטור לשם כבוד באמנויות יפות מג'וליארד כשנשאה את נאום סיום הלימודים של בית הספר בשנת 2009.
קריירת המשחק של ליני החלה בתפקידים קטנים בסרטים בולטים ב-1992 – "השמן של לורנצו" ו"דייב".
תפקידה המשמעותי הראשון היה במסגרת המיני-סדרה הטלוויזיונית "סיפורי סן פרנסיסקו" שנה לאחר מכן.
ליני קיבלה תפקידים משמעותיים יותר בקולנוע.
במהלך שנות התשעים של המאה ה-20 הופיעה בסרטים "קונגו", "פחד ראשוני", "כח להשחית" ו"המופע של טרומן".
בשנת 2000 הייתה לראשונה מועמדת לפרס אוסקר, בקטגוריית פרס אוסקר לשחקנית הטובה ביותר, על משחקה בסרט "מישהו לסמוך עליו".
הופעתה של ליני בסרט בתור בנקאית ואם חד הורית זיכתה אותה גם במועמדות לפרס גלובוס הזהב.
שנה לאחר מכן זכתה ליני לראשונה בפרס, ושוב היה זה תחום הטלוויזיה אשר הקדים את הקריירה הקולנועית; ליני זכתה בפרס אמי על משחקה בדרמה "האיריס הפראי".
לאחר הופעות בסרט הטלוויזיה "פרויקט לארים" ובסרט הקולנוע "נבואות איש העש" ב-2002 זכתה ליני ב-2003 בפעם השנייה באמי, הפעם בזכות הופעת אורח בקומדיה "פרייז'ר".
באותה שנה גילמה דמות משנית בסרט נוסף של איסטווד - "מיסטיק ריבר".
הופעתה זו זיכתה אותה במועמדות לפרס באפט"א הבריטי.
באותה שנה הופיעה גם בסרטו של אלן פארקר "החיים של דייוויד גייל" ובסרט משופע הכוכבים "אהבה זה כל הסיפור".
בשנת 2004 שוב הייתה ליני מועמדת לפרס האוסקר ולפרס גלובוס הזהב, הפעם בקטגוריית שחקנית המשנה, הפעם על הופעתה בסרט "קינסי", אודות אלפרד קינסי.
עם זאת, גם הפעם לא זכתה בפרס.
ב-2005 שוב הייתה מועמדת לגלובוס הזהב בעבור הופעתה בסרט "חיים בין השורות" ולפרס סאטורן בעבור הופעתה בסרט "השדים של אמילי", אך גם במקרים אלו לא זכתה.
ב-2006 כיכבה ליני בסאטירה הפוליטית של בארי לוינסון "איש השנה" לצידו של רובין ויליאמס ובדרמה הקומית "שיעורי נהיגה".
שנה לאחר מכן שוב קיבלה מועמדות לפרס האוסקר בקטגוריית השחקנית הטובה ביותר בעבור הופעתה בסרט "לסגור מעגל".
במהלך 2007 שיחקה ליני גם בסרטים "יומני האומנת" ו"הפרצה".
בשנת 2008 זכתה ליני לראשונה בפרס גלובוס הזהב על תפקידה במיני סדרת הדרמה הביוגרפית "ג'ון אדמס", בה גילמה את דמותה של אביגייל אדמס, אשתו של נשיא ארצות הברית השני ג'ון אדמס.
על תפקידה קיבלה ליני גם את פרס אמי השלישי שלה.
ב-2010 זכתה בפרס גלובוס הזהב על תפקידה בסדרה "מזל סרטן".
ב-2013 זכתה בפרס קריסטל למצוינות נשים בקולנוע.
בשנת 2016, השתתפה בסרט "סאלי: נס על ההדסון" בבימויו של קלינט איסטווד.
ליני מגלמת את לורין, לצידם של טום הנקס, ארון אקהרט ואנה גאן.
באותה שנה שיחקה בסרטו של טום פורד "יצורים ליליים", בכיכובם של איימי אדמס, ג'ייק ג'ילנהול, איילה פישר ואהרון טיילור-ג'ונסון.
משנת 2017 עד 2022 גילמה את דמותה של ונדי בירד בסדרת הטלוויזיה "אוזרק" ששודרה בנטפליקס.
על תפקידה זה קיבלה מועמדות לפרס אמי לשחקנית ראשית בסדרת דרמה לשנת 2019.
בשנת 2019 שבה לגלם את דמותה של מרי אן סינגלטון בחידוש למיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.
באפריל 2023 שבה ליני לברודוויי ושיחקה במחזה "Summer, 1976" מאת המחזאי דייוויד אובורן .
המחזה עלה על ידי מועדון התיאטרון של מנהטן , בבימויו של דניאל סאליבן , והצגות טרום-בכורה התקיימו בתיאטרון סמואל ג'יי פרידמן ב-4 באפריל 2023.
ליני נישאה לשחקן דייוויד אדקינס ב-2 בספטמבר 1995; הם התגרשו בשנת 2000.
בשנת 2007 היא התארסה למארק שאואר, יועץ סמים ואלכוהול מטליורייד, קולורדו.
ביום חתונתה במאי 2009, השחקן ליאם ניסן ליווה אותה לחופה.
+שנהסרטתפקידהערות1992השמן של לורנצומורה1993דייברנדימהלכים תמימים (אנ')מורה1994שינוי פשוט של הגורל ננסי למברט1995קונגו קארן רוס1996פחד ראשוניז'אנט ואנאבל1997כוח להשחיתקייט ויטני1998המופע של טרומןמריל ברבנק / האנה גייל1999Lushרייצ'ל ואן דייק2000מישהו לסמוך עליוסמנתה "סמי" פרסקוטמועמדת פרס אוסקר לשחקנית הטובה ביותר
מועמדת פרס גלובוס הזהב לשחקנית הטובה ביותר בסרט דרמה
מועמדת פרס אינדפנדנט ספיריט לשחקנית הטובה ביותר בית האשליות ברטה דורסטMazeקאלי2002נבואות איש העשקוני מיילס2003החיים של דייוויד גיילקונסטנס הראווימיסטיק ריבראנבת' מארקאםמועמדת פרס באפט"א לשחקנית הטובה ביותר בתפקיד משנהאהבה זה כל הסיפורשרה2004נ.ב.
אוהב אותך לואיז הרינגטוןקינסי קלרה מקמילן מועמדת פרס אוסקר לשחקנית המשנה הטובה ביותר
מועמדת פרס גלובוס הזהב לשחקנית המשנה הטובה ביותר2005חיים בין השורותג'ואן ברקמןמועמדת פרס גלובוס הזהב לשחקנית הטובה ביותר בסרט קומדיה או מוזיקלי
+שנהסדרהתפקידהערות1993Class of '61לילי מאגרוסרט טלוויזיה של ABCBlind Spotפיביסרט טלוויזיה של CBSסיפורי סן פרנסיסקו מרי אן סינגלטון6 פרקים1994חוק וסדרמרתה בוואןפרק: "Blue Bamboo"1998More Tales of the Cityמרי אן סינגלטון6 פרקים1999Love Lettersמליסה גרדנר קובסרט טלוויזיה של ABC2000Running Matesלורין הארטמןסרט טלוויזיה של TNT2001Further Tales of the Cityמרי אן סינגלטון3 פרקיםAmerican Mastersזלדה פיצג'רלדפרק: "F.
פרס אמי לבידור בפריים טיים לשחקנית ראשית במיני-סדרה או בסרט (2002)2002Woodrow Wilson and the Birth of the American Centuryניילי וילסוןדיבוב; סרט טלוויזיה של PBSפרויקט לארמי: עיירה עם תקווה שרי ג'ונסוןסרט טלוויזיה של HBOהמלך הילמרליןדיבוב; פרק: "Dang Ol' Love"2003–2004פרייז'רמינדי / שרלוט קונור6 פרקים
פרס אמי לבידור בפריים טיים לשחקנית אורחת בסדרת קומדיה (2004)2006אבא אמריקאידוקטור גופטהדיבוב; פרק: "Roger 'n' Me"2008ג'ון אדמסאביגייל אדמס7 פרקים
פרס אמי לבידור בפריים טיים לשחקנית ראשית במיני-סדרה או בסרט (2008)
פרס גילדת שחקני המסך לשחקנית הטובה ביותר בסרט טלוויזיה או במיני-סדרה (2009)2010–2013מזל סרטןקת'רין "קתי" ג'יימיסוןתפקיד ראשי (4 עונות); 40 פרקים
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2011) קיבלה גם מועמדות שנה לאחר מכן.
פרס אמי לבידור בפריים טיים לשחקנית ראשית במיני-סדרה או בסרט (2013)
מועמדת פרס אמי לבידור בפריים טיים לשחקנית ראשית בסדרת קומדיה (2011)2017יום האף האדום למעשה שרהסרט טלוויזיה קצר של BBC Oneהשבוע שעבר עם ג'ון אוליברפלורנס הרדינגפרק: "Sinclair Broadcast Group"2017–2022אוזרקוונדי בירדתפקיד ראשי (4 עונות); 44 פרקים
מועמדת פרס גלובוס הזהב לשחקנית הטובה ביותר בסדרת דרמה (2021, 2023)
מועמדת פרס אמי לבידור בפריים טיים לשחקנית ראשית בסדרת דרמה (2019–2020, 2022)2018Sink Sank Sunkמיציסדרת רשת; 3 פרקיםבוג'ק הורסמןעצמהדיבוב; פרק: "The Dog Days Are Over"2019סיפורי סן פרנסיסקו מרי אן סינגלטון9 פרקים
גם מפיקה בפועל2020מקרוב: הכול על נגיף הקורונהקרייניתפרק: "The Race for a Vaccine"2022ניומן וודוורד: כוכבי הקולנוע האחרונים (אנ')ג'ואן וודוורדדיבוב; 5 פרקים2025הארנבת השחורה (אנ')במאית 2 פרקים2026American Classicקריסטן פורסט ביןסדרה עתידית של MGM+ לנטרניםסדרה עתידית של HBO
+שנהמחזהתפקידהערות1990–1992שש דרגות לקירבהטסברודוויי1992Sight Unseenגרטהאוף ברודוויי1992–1993השחףנינהברודוויי1994הדה גאבלרתיאה אלפסטדOlympia Theatre1995–1996Holidayלינדה סיטוןברודוויי1998Honourקלאודיהברודוויי2000הדוד וניהילנה אנדרייבנהברודוויי2002ציד המכשפותאליזבת פרוקטור ברודוויי
מועמדת פרס טוני לשחקנית הטובה ביותר במחזה (2002)2004Sight Unseenפטריסיהברודוויי
מועמדת פרס טוני לשחקנית הטובה ביותר במחזה (2005)2008יחסים מסוכנים המרקיזה דה מרטיברודוויי2010–2011Time Stands Stillשרה גודוויןברודוויי
מועמדת פרס טוני לשחקנית הטובה ביותר במחזה (2010)2017השועלים הקטנים רגינה גידנס / בירדי הובארדברודוויי
מועמדת פרס טוני לשחקנית הטובה ביותר במחזה (2017)2018–2020שמי לוסי בארטון לוסי בארטוןתיאטרון ברידג' בלונדון
מועמדת פרס טוני לשחקנית הטובה ביותר במחזה (2020)2023Summer, 1976דיאנהברודוויי2024גוטנברג!
לורה אליזבת' דרן היא שחקנית קולנוע אמריקאית.
זכתה בחמישה פרסי גלובוס הזהב, בפרס אמי ובפרס אוסקר, הייתה מועמדת לארבעה פרסי אמי לשלושה פרסי אוסקר לשחקנית המשנה הטובה ביותר, בשנת 1991 על תפקידה בסרט "שושנת פרא", בשנת 2014 על תפקידה בסרט "הולכת רחוק", ובשנת 2020 על תפקידה בסרט "סיפור נישואים" שעליו זכתה באוסקר לראשונה.
לורה אליזבת' דרן נולדה ב-10 בפברואר 1967 בלוס אנג'לס, קליפורניה.בתם של שחקני הקולנוע דיאן לאד וברוס דרן, ונינתו של מושל יוטה לשעבר ומזכיר המלחמה לשעבר, ג'ורג' דרן.
לורה נולדה בזמן שהוריה צילמו את הסרט "אופנועי הפרא".
המשורר, הסופר והספרן ארצ'יבלד מקליש היה דודה הרב-רבא.
לאחר שהוריה התגרשו כשהייתה בת שנתיים, דרן גודלה במידה רבה על ידי אמה וסבתה מצד אמה, מרי, שהיא ממוצא נורווגי, מאוסלו.
הסנדקית שלה הייתה השחקנית שלי וינטרס.
דרן נרשמה מאוחר יותר לאוניברסיטת קליפורניה בלוס אנג'לס במטרה ללמוד פסיכולוגיה ועיתונאות כאחד, אך פרשה יומיים לאחר תחילת הרבעון כדי לצלם את "קטיפה כחולה".
ההופעה הקולנועית הראשונה שלה בגיל שש הייתה הופעה כניצבת בסרט "ברק לבן" (1973), סרט בו כיכבה אמה.
סרט הביכורים הרשמי שלה היה הופעה לצד אמה בסרט "אליס לא גרה כאן יותר" (1974).
בשנת 1982, דרן, בגיל 15 בלבד, זכתה בתואר מיס גלובוס הזהב.
באותה שנה, היא גילמה חברת להקת רוק מרדנית בסרט הקאלט " Ladies And Gentlemen, The Fabulous Stains".
לאחר שעזבה את ביתה בגיל 17, דרן הפכה לשותפה לדירה עם מריאן ויליאמסון המבוגרת ממנה ב-15 שנים.
לאחר מספר תפקידים קטנים קיבלה דרן את הצעתו של פיטר בוגדנוביץ' לשחק בדרמה הביוגרפית "מסכה".
בסרט גילמה דרן תפקיד שולי של נערה עיוורת בשם דיאנה אשר רואה את יופיו הפנימי ואת טוב ליבו של הנער הצעיר רוי "רוקי" דניס שנולד מעוות בשל מחלה נדירה.
סיפור האהבה בין השניים לא מוצא חן בעיני אמה, מריאטה, השוכרת רוצח שכיר (וילם דפו) על מנת לחסל את אהובה של בתה.
בשנת 1991 עשו דרן ואמה דיאן לאד היסטוריה כשהיו שתיהן מועמדות לפרס האוסקר על תפקידן בסרט "שושנת פרא" והפכו לאם ובת הראשונות המועמדות לפרס בקטגוריות שונות.
דרן הייתה מועמדת לפרס בקטגוריית פרס אוסקר לשחקנית הטובה ביותר ולפרס גלובוס הזהב על תפקידה בתור רוז, בחורה משוחררת מינית בזמנים השמרניים של "שנות ה-30" שנשכרת לעבוד כמשרתת בבית משפחת הילייר.
במהלך שהייתה בבית מתחילה רוז עם אבי המשפחה.
דרן קיבלה את פרס גלובוס הזהב על תפקידה בסדרת הדרמה "Afterburn".
ב-1993 שיחקה דרן בתפקיד ראשי במותחן ההרפתקאות שובר הקופות של סטיבן ספילברג "פארק היורה".
בסרט מופיעה דרן כד"ר אלי סאטלר, פליאובוטניקאית ומדענית הרפתקנית הנשכרת על ידי ג'ון האמונד, היזם של הפארק כדי שהיא ועוד מספר מומחים בתחום יבדקו את בטיחות במתקני הפארק לקראת פתיחתו לקהל הרחב.
באותה שנה הופיעה דרן בדרמה של קלינט איסטווד "עולם מושלם" וגילמה את הקרימינולוגית סאלי גרבר המתחקה אחר עקבותיו של הפושע הנמלט רוברט "בוטש" היינס (קווין קוסטנר).
ב-1999 שיחקה דרן בדרמה הביוגרפית "שמי אוקטובר" המבוססת על חייו של משגר הטילים הומר היקאם.
ב-2001 הופיעה דרן בפארק היורה 3, בו חזרה לגלם את ד"ר אלי סאטלר (שלאחר הנישואין הפכה לאלי דגלר) שנפרדה מד"ר גרנט, ואף התחתנה וילדה, אך עדיין שומרת על ידידות איתו.
סרט נוסף בו שיחקה דרן באותה שנה היה בדרמה "קוראים לי סם" בו הופיעה בתור רנדי קרפנטר, המאמצת את לוסי (דקוטה פנינג), בת לאב חד הורי מוגבל בשכלו בשם סאם (שון פן).
ב-2006 לאחר 16 שנה חזרה דרן לעבוד עם הבמאי דייוויד לינץ' וכיכבה בתפקיד ראשי במותחן הפסיכולוגי "אינלנד אמפייר".
ב-2009 זכתה דרן בפרס גלובוס הזהב השני שלה על תפקידה הביוגרפי בסרט "Recount" בתור קתרין האריס, פוליטיקאית אמריקאית ורפובליקנית אשר שימשה גם כמזכירת מדינת פלורידה.
בטקס שנערך בינואר 2012 זכתה בפרס גלובוס הזהב בקטגוריית השחקנית הטובה ביותר בסדרה קומית, על תפקידה בסדרת הטלוויזיה "מוארת" ברשת HBO.
בשנת 2014 גילמה דרן, את אמה של הייזל בסרט "אשמת הכוכבים" המבוסס על ספרו של ג'ון גרין.
בינואר 2015 הועמדה דרן על ידי חברי האקדמיה לפרס האוסקר לשחקנית המשנה הטובה ביותר על משחקה בדרמה "הולכת רחוק" בתפקיד ברברה גריי, אמה של שריל סטרייד (ריס וית'רספון).
בשנת 2017 החלה לשחק לצד ניקול קידמן וריס וית'רספון בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO.
על תפקידה בסדרה זכתה בפרס אמי ובפרס גלובוס הזהב לשחקנית המשנה הטובה ביותר במיני-סדרה.
באותה שנה השתתפה בדרמה הביוגרפית "המייסד", לצד מייקל קיטון.
בשנת 2019 דרן שיחקה בשלושה סרטים: ב"מרדף קר", סרטו של האנס פיטר מולנד, היא גילמה את אשתו של נהג מפלסת שלג (ליאם ניסן) שיוצא למסע נקמה בעקבות מותו המסתורי של בנם.
בשנת 2022, שבה להופיע בדמותה כד"ר אלי סאטלר בסרט "עולם היורה: עולם חדש".
בשנת 2005 נישאה דרן למוזיקאי בן הרפר.
לזוג נולדו בן ובת, בנוסף לבן ובת מנישואיו הקודמים של הרפר.
בני הזוג התגרשו בשנת 2013.
באוקטובר 2023, דרן, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
מועמדת פרס גלובוס הזהב לשחקנית הטובה ביותר - סרט דרמה1993עולם מושלםסאלי גרברפארק היורהאלי סאטלר1994The Giftסרט קצר
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2019)משפט האשאליזבת גילברטג'יי.
לירוי (אנ')לורה אלברט (אנ')2019מרדף קר (אנ')גרייס קוקסמןנשים קטנותמרגרט "מרמי" מארץ'סיפור נישואיםנורה פנשהפרס אוסקר לשחקנית המשנה הטובה ביותר
פרס גלובוס הזהב לשחקנית המשנה הטובה ביותר - סרט קולנוע2022עולם היורה: עולם חדשאלי סאטלרהבןקייט מילר2023להציל את היער (אנ')אמא של אוזידיבוב2024אהבה במרוקוקתרין לואוBehind the Linesדיון מילר / ליסה בלקמן2025ג'יי קלינתפסו על חםאמא של האנקללא קרדיטTBAIs This Thing On?טסMonsantoד"ר מלינדה רוג'רסMorningקאת'יגם מפיקה בפועל
Hyde"1992Afterburnג'נט הארדוולסרט טלוויזיה של HBO
פרס גלובוס הזהב לשחקנית הטובה ביותר במיני-סדרה או בסרט טלוויזיה (1993)
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (1993)1993Fallen Angelsאנני איינסליפרק: "Murder, Obliquely"
מועמדת פרס אמי לבידור בפריים טיים לשחקנית אורחת בסדרת דרמה (אנ') (1994)1995פרייז'רג'וןפרק: "Sleeping with the Enemy"Down Came a Blackbirdהלן מקנולטיסרט טלוויזיה של שואוטיים
גם מפיקה בפועל1996המצור ברכס רובי (אנ')ויקי ויברסרט טלוויזיה של CBSהממזרה מקרולינה (אנ')קרייניתסרט טלוויזיה של שואוטיים1997אלןסוזןפרק: "The Puppy Episode"
מועמדת פרס אמי לבידור בפריים טיים לשחקנית אורחת בסדרת קומדיה (אנ') (1997)1998The Baby Danceוונדה לאפובסרט טלוויזיה של שואוטיים
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה (1993)1999A Season for Miraclesברי תומפסוןסרט טלוויזיה של CBS2001Within These Wallsפאולין קוויןסרט טלוויזיה של Lifetime2002הבית הלבןטבת'ה פורטיספרק: "The U.S.
Poet Laureate"Damaged Careלינדה פינו (אנ')סרט טלוויזיה של שואוטיים
גם מפיקה בפועל2002–2003המלך הילוואנץ' / קתריןדיבוב; 2 פרקים2008ספירה חוזרת (אנ')קת'רין האריססרט טלוויזיה של HBO
פרס גלובוס הזהב לשחקנית המשנה הטובה ביותר (2009)
מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2008)2011–2013מוארת (אנ')איימי ג'ליקותפקיד ראשי (2 עונות); 18 פרקים
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2012)
מועמדת פרס אמי לבידור בפריים טיים לשחקנית ראשית בסדרת קומדיה (2013)2013Call Me Crazy: A Five Filmבמאית החלק "Grace"
סרט טלוויזיה של Lifetime2014Kroll Showקליאו2 פרקיםהיסטוריה שתויה (אנ')נלי בלייפרק: "New York City"2015מינדיד"ר לודמילהפרק: "Best Man"2015–2021משפחת מרפיסו מרפידיבוב; 44 פרקים2017האיש האחרון בעולםקת'ריןפרק: "Got Milk?"טווין פיקסדיאן אוונס9 פרקיםקימי שמידטוונדי הברטפרק: "Kimmy Can't Help You!"2017–2019שקרים קטנים גדוליםרנטה קלייןתפקיד ראשי (2 עונות); 14 פרקים
פרס גלובוס הזהב לשחקנית המשנה הטובה ביותר (2018)
פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2017)
מועמדת פרס אמי לבידור בפריים טיים לשחקנית משנה בסדרת דרמה (אנ') (2020)2022הלוטוס הלבןקולה של אבי2 פרקים2024פאלם רויאללינדה שואותפקיד ראשי; 10 פרקים
לורה אלנה הרינג מרטינז היא שחקנית קולנוע ודוגמנית אמריקאית.
הרינג היא "מיס ארצות הברית" לשנת 1985 וכוכבת הסרט "מלהולנד דרייב".
הרינג נולדה בעיר לוס מוצ'יס שבמדינת סינלואה, מקסיקו.
היא מקסיקנית מצד אמה מריה הלנה קהירו וחצי גרמנייה-אוסטרית מצד אביה ריימונד הרינג.
הוריה התגרשו כאשר הייתה בת שבע.
הרינג גדלה במקסיקו ובגיל עשר היגרה עם משפחתה לסן אנטוניו.
בגיל 12 נורתה בראשה בחנייה מקומית כתוצאה מקרב יריות שהתפתח בין שתי מכוניות שחנו מאחוריה, הכדור פספס את מוחה במילימטר אחד.
היא למדה ב"מכללת אגילון" שבשווייץ.
כשחזרה לארצות הברית התגוררה באל פאסו שם זכתה בתחרות היופי של העיר, לאחר שהוכתרה גם כמלכת היופי של טקסס זכתה בשנת 1985 בתואר "מיס ארצות הברית" והפכה לאישה הראשונה ממוצא היספני שזוכה בכתר.
לאחר השתתפותה בתחרות "מיס תבל" בה הגיעה לעשירייה הראשונה, טיילה ברחבי אסיה ועבדה כעובדת סוציאלית בהודו.
הרינג למדה תיאטרון באקדמיית האומנויות שבלונדון.
בתחילת דרכה בשנות ה-90 התפרסמה לראשונה באופרת הסבון "General Hospital" בה שיחקה במשך עונה אחת את קרלה גרסו.
בשנת 1996, התארחה בפרק בסדרה "מיטות נשיקה".
בשנת 1997, שיחקה בסדרה "Sunset Beach" את דמותה של פאולה.
תפקיד זה הביא לפרסומה בקרב הציבור האמריקאי.
ב-1998, התארחה בפרק בסדרה "פרייז'ר".
ב-2001 שיחקה במותחן המסתורין של דייוויד לינץ' "מלהולנד דרייב", בתפקיד הראשי גילמה את ריטה שנפגעת בתאונת הדרכים בתחילת העלילה ומתחברת בהמשך עם השחקנית הקנדית בתחילת דרכה בטי אלמס (נעמי ווטס).
הרינג המשיכה את שיתוף הפעולה שלה עם לינץ' גם בשנה שלאחר מכן בסדרת הסרטים הקצרים שביים "ארנבים", בנוסף שיחקה את הפושעת גלינה קונסטנטין לצידו של ז'אן-קלוד ואן דאם בסרט הפעולה "טרור על פסי הרכבת" ובתפקיד קטן בדרמה "ג'ון קיו".
ב-2003 שיחקה במותחן האימה "ווילארד" בתור קת'רין אותה מחבב גיבור העלילה החריג ווילארד סטילס (קריספין גלובר).
ב-2004 גילמה את סילביה אשתו המפונקת של המאפיונר הווארד סיינט (ג'ון טרבולטה) בגרסה השנייה לקומיקס "המעניש".
בשנת 2006 הצטרפה אל העונה הרביעית של סדרת הדרמה "המגן" בתור עורכת הדין רבקה דוייל העובדת עבור הבלש ויקי מאקי.
ב-2007 השתתפה הרינג, לצידם של כוכבי קולנוע הלטיניים חאווייר ברדם, בנג'מין בראט ואנטוניו בנדרס בעיבוד הקולנועי לרומן "אהבה בימי כולרה".
בשנת 2008, שיחקה בסרט באימה "הודעה קטלנית".
ב-2009 שיחקה בתפקיד אורח בסדרה "אחת שיודעת".
ב-2010, התארחה בפרק בסדרה "חוק וסדר: כוונה פלילית".
ב-2016, שיחקה בסרט האימה "סכנה מבפנים".
ב-1987 התחתנה עם הפוליטיקאי הגרמני הרוזן קארל אדוארד פון ביסמר, ממשפחתו של הקנצלר אוטו פון ביסמרק, הנישואים החזיקו מעמד שנתיים בלבד ועל אף הגירושין מחזיקה הרינג עדיין בתואר רוזנת.
בין השנים 1996–1998, יצאה עם מפיק הקולנוע ביראן קווינטנה.
הדילול: סדר עולמי חדש (2018)
לורה סאן ג'אקומו היא שחקנית אמריקאית.
התפרסמה בזכות תפקידה בסרטים "סקס, שקרים ווידאוטייפ" ו"אישה יפה" ובסדרה "תהרוג אותי וזהו", הייתה מועמדת לשני פרסי גלובוס הזהב ולפרס באפט"א.
סאן ג'אקומו היא אמריקאית ממוצא איטלקי שנולדה בעיירה ווסט אורנג' שבניו ג'רזי, למריג'ו ולג'ון סאן ג'אקומו.
היא גילתה את אהבתה למשחק כשלמדה בתיכון, ולאחר שסיימה לימודי תואר באמנות, עברה להתגורר בניו יורק.
סאן ג'אקומו החלה את דרכה בתיאטרון, והופיעה במחזות בניו יורק ובלוס אנג'לס.
היא נחשפה לראשונה למצלמות בתפקידי אורח שעשתה בסדרות הטלוויזיה "המשווה" (אנ'), "מיאמי וייס" ו"כל ילדיי".
ב-1989 עשתה ס,אן ג'אקומו את הופעת הבכורה הקולנועית שלה בסרט הדרמה העצמאי "סקס, שקרים ווידאוטייפ" בתור סינתיה אחותה הברמנית של אן מולאני (אנדי מקדואל).
סאן ג'אקומו זכתה בפרס אינדפנדנט ספיריט לשחקנית המשנה הטובה ביותר והועמדה לפרס גלובוס הזהב לשחקנית המשנה הטובה ביותר ולפרס באפט"א.
ב-1990 התפרסמה סאן ג'אקומו בקנה מידה עולמי בקומדיה "אישה יפה" בה שיחקה את קיט דה לוקה, חברתה הפרוצה של ויוויאן וורד (ג'וליה רוברטס).
הופעותיה הידועות הנוספות בקולנוע היו גם במערבון " אקדח אישה ו...נשיקה" לצידו של טום סלק, ובסרטי הפשע "להתגרות במוות" ו"משחקי גנגסטה".
ב-1993 שיחקה סאן ג'אקומו בסרט הדרמה הטלוויזיוני "לטובתם האישית" לצדה של אליזבת פרקינס.
ב-1994 היא השתתפה בסדרת האימה "עמדה", בהפקתו של סטיבן קינג, על פי תסריטו.
ב-1997 היא נבחרה להוביל את צוות השחקנים של הסיטקום "תהרוג אותי וזהו", סאן ג'אקומו גילמה בסדרה במשך שבע עונות את העיתונאית הצדקנית בעלת הפתיל הקצר מאיה גאלו, תפקיד עליו הועמדה לפרס גלובוס הזהב.
ב-2001 שיחקה בקומדיה הטלוויזיונית של רשת Showtime "הנזירה מריה מסבירה הכל" בכיכובה של דיאן קיטון.
היא שיחקה בשלוש עונות הדרמה המשטרתית "להציל את גרייס" את השוטרת המיוחדת לזיהוי פלילי ריטה רודריגז חברתה הטובה של הדמות הראשית הבלשית גרייס האנהדארקו (הולי האנטר).
בשנת 2022 ביצעה הופעת אורח בסדרה הקומית "סנטה במשרה חלקית – ההרפתקה ממשיכה" מבית שירות "דיסני+".
סאן ג'אקומו היא אמא לבן הסובל משיתוק מוחין מנישואיה הראשונים לשחקן קמרון דיי.
בשנת 2000 התחתנה עם השחקן מאט אדלר.
לורה קיני היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בסדרת האנימציה "אקס-מן: אבולוציה" מאוגוסט 2003 בפרק העונה השלישית X-23, ונוצרה על ידי הכותב קרייג קייל.
מאז הופעתה בקומיקס, הדמות כיכבה בשתי מיני סדרות קומיקס בכתיבתם של קייל וכריסטופר יוסט, סדרת סולו משלה בכתיבתה של מרג'ורי לו וסדרת המשך בשם All-New Wolverine, בכתיבתו של טום טיילור.
לורה קיני היא בתו המשובטת של וולברין, אשר תוכננה להיות מכונת הרג מושלמת.
במשך שנים היא הוכיחה את יעילותה כמתנקשת, אם כי סדרת טרגדיות הובילה אותה אל וולברין וקבוצת האקס-מן.
היא החלה ללמוד בבית ספר לצעירים מחוננים ע"ש צ'ארלס אקסבייר והצטרפה לשורות קבוצת אקס-פורס.
כמו לוולברין, גם ללורה יש יכולת ריפוי מואצת, מהירות מוגברת וחושים ורפלקסים מחודדים.
בנוסף, יש בידיה ורגליה צמד טפרים נשלפים מצופי מתכת האדמנטיום הבלתי שבירה.
החל משנת 2015, הדמות ירשה את מקומו של אביה, ונטלה את שמו וזהותו כוולברין החדשה.
את דמותה של לורה קיני גילמה בסרטי הלייב אקשן "לוגאן" ו"דדפול & וולברין" השחקנית דפני קין.
בעקבות הופעתה של X-23 בסדרת האנימציה "אקס-מן: אבולוציה", הופעתה הראשונה של הדמות בקומיקס הייתה במיני-סדרה NYX משנת 2004, אם כי עברה וכוחותיה המיוחדים לא נחקרו לעומקם.
במיני-סדרת הסולו הראשונה שלה נכתב סיפור המקור, והיא הפכה לאחת מדמויות המשנה של האקס-מן בחוברת Uncanny X-Men #450.
לדברי יוצרה של הדמות, קרייג קייל, X-23 הייתה ניסיון שלו ליצור דמות בסגנון של וולברין שתתחבר לקהל הצעיר, היות שסדרת האנימציה "אקס-מן: אבולוציה" הציגה מחדש את האקס-מן כבני נוער, אך וולברין נותר אחד הבוגרים.
אפיונה של הדמות הייתה ניגודית לזו של וולברין, שכן במקום לאדם שגילו מבוגר מכל אחד אחר, וללא כל זיכרון מעברו והחיים אותם חי, הרי ש-X-23 הייתה נערה צעירה הכבולה לרציחות אותן ביצעה, ושכל חייה סבבו אחר הפרויקט שהפך אותה לרוצחת.
קייל הוסיף שהדמות היא למעשה "הפינוקיו של מארוול קומיקס - חרב סמוראים מושחזת שמנסה להפוך לילדה קטנה".
הוא וכריסטופר יוסט היו הכותבים של שני הפרקים בהם הופיעה בסדרה, X-23 ו-Target X, והם גם סיפקו את התסריט למיני-סדרות הראשונות בכיכובה, "X-23: אובדן התמימות" ו-"X-23: מטרה אקס".
השניים המשיכו לשלב את הדמות להרצת החוברות שבכתיבתם, אקס-מן החדשים ואקס פורס כחברת הקבוצות.
הדמות כיכבה בסדרת סולו משלה בשנת 2010, בכתיבתה של מרג'ורי לו, ואשר נמשכה כ-21 גליונות.
X-23 הופיעה בהמשך כדמות קבועה בסדרת החוברות של אקדמיית האוונג'רס, החל מחוברת מספר 23 (פברואר 2012) ועד למספר 39 (ינואר 2013).
כמו כן, היא הופיעה בסדרת החוברות "זירת האוונג'רס" בכתיבתו של דניס הופלס ובאיורו של קווין ווקר.
הדמות מצטרפת לקבוצת אקס-מן הצעירים לאחר שחבריה מוצאים אותה בפלורידה במנוסה מהמטהרים, קבוצת קיצוניים שונאי מוטאנטים.
אחרי מאורעות "מלחמות סודיות" של שנת 2015, מתגלה שלורה היא אחת מתוך שני וולברינים חדשים במיתוג מחדש "מארוול החדשה והשונה", יחד עם לוגאן הזקן.
פרויקט סודי ביותר מקבל הנחיה לשכפל את ניסוי נשק אקס המקורי אשר שילב את מתכת האדמנטיום אל תוך מערכת השלד של וולברין.
הפרויקט נוקט בדרך חדשה - ד"ר מרטין סאטר מגייס את עזרתה של הגנטיקאית הנודעת לחקר מוטאנטים ד"ר שרה קיני, ומפתח שיבוט של וולברין.
קבוצת החוקרים כוללת את חניכו של סאטר, זנדר רייס, אותו גידל כשאביו מת בפרויקט המקורי של נשק אקס.
היות שהדגימה הגנטית היחידה של וולברין מנשק אקס ניזוקה, קיני לא מצליחה להציל את כרומוזום Y, והיא מציעה לפתח תאום גנטי ממין נקבה.
רייס מתנגד לרעיון ובקשתה נדחית.
אחרי 22 ניסיונות כושלים להרכיב מחדש את ה-DNA באמצעות תעתיק של כרומוזום X, הדוגמית ה-23 במספר היא יציבה מספיק בשביל לשלבה לתוך עובר.
אף על פי שקיני מקבלת אישור להמשיך, רייס נוקם בה על חוסר ציותה בכך שמאלץ אותה לשמש כאם פונדקאית לתוצר הגנטי אשר פיתחה.
חברי הפרויקט מנטרים אחר כל פעולותיה במהלך תשעת חודשי ההריון, שבסופם היא מביאה לעולם את התינוקת, "X-23".
לאחר שבע שנים, רייס חושף את X-23 לקרינה רדיואקטיבית במטרה להפעיל את הגן המוטאנטי שבה.
הוא שולף את הטפרים שלה, מצפה אותם באדמנטיום, ומשיב אותם חזרה לידיה ורגליה - תהליך ניתוחי שמאולץ על הילדה ללא כל חומר הרדמה.
בנוסף, רייס יוצר "ריח מעורר", אשר גורם ל-X-23 לזעם רצחני כשהיא מזהה אותו.
בהמשך, מאמנים אותה להיות מתנקשת שכירה, תחת הפקודה להרוג כל אחד תמורת מחיר.
אחייניתה של קיני, מגאן, נחטפת על ידי רוצח סדרתי, והיא מבריחה את X-23 אל מחוץ לבסיס כדי להצילה.
X-23 מאתרת את החוטף עד לדירתו, הורגת אותו ומשחררת את מגאן.
עם שובה של X-23, קיני מפוטרת ומלווים אותה מחוץ למתחם.
מעט לאחר מכן, רייס מורה על X-23 להרוג את סאטר ואת בני משפחתו ופוקד עליה לשמור על כך בסוד.
X-23 מגלה לשרה שרייס אחראי לרציחות.
לפני שקיני עוזבת, רייס חושף חדר המכיל תאי הדגרה לנושאי המחקר X-24 עד X-50.
קיני מנסחת מכתב עבור בתה ונותנת לה משימה אחרונה - להשמיד את תאי ההדגרה ולהרוג את רייס.
X-23 מצליחה במשימתה ופוגשת באמה, ושתיהן מחליטות לברוח.
אולם, לפני מותו, רייס חושף את X-23 לריח המעורר, והיא משתלחת באמה בזעם רצחני והורגת אותה.
על ערש מותה, קיני אומרת לבתה ששמה הוא לורה ושהיא אוהבת אותה.
היא נותנת לה מכתב ותמונות של צ'ארלס אקסבייר, וולברין ואחוזת אקס.
X-23 עושה את דרכה לסן פרנסיסקו כדי לאתר את מגאן ואת דבי, אחותה של אמה, וחייבת להגן עליהן מפני סוכני המחלקה בראשותה של קימורה, מפעילתה של X-23 בפרויקט.
קימורה התנהגה אל X-23 בקשיחות בזמן החזקתה בפרויקט, והענישה אותה גם על משימות אותן ביצעה בהצלחה.
בהמשך, היא מבקשת להתעמת עם האדם שאפשר את יצירתה, כלומר וולברין.
היא מאתרת אותו באחוזת אקס ופורץ קרב ביניהם, אותו היא מנצחת באמצעות שימוש בטקטיקה ויכולת תמרון.
היא אינה הורגת אותו ואומרת לו את הסיבות לשמן הגיעה.
וולברין אומר לה שהוא מכיר את סיפורה מאחר שאמה שלחה אליו מכתב מפורט.
השיחה מופסקת באמצעה כשקפטן אמריקה מגיע לעצור את לורה.
הוא ומאט מורדוק חוקרים אותה בנוגע לעברה, ולמרות היותו של עברה אלים למדי, מורדוק מאמין לחפותה.
קפטן אמריקה רוצה ש-X-23 תכפר על הרציחות הרבות שביצעה.
הוא משחרר אותה משום שאינו רוצה שסוכנות S.H.I.E.L.D תשתמש בה כנשק.
X-23 מגיעה לניו יורק סיטי ועובדת למחייתה בזנות.
היא ממשיכה לחתוך את עצמה בעזרת טפריה, וברוב הזמן אינה מדברת.
למרות ניסיונות חוזרים ונשנים, היא אינה מצליחה להשתחרר מאחיזתו של הסרסור שלה עליה.
היא מתחילה לחזור לעצמה כשהיא פוגשת בשלושה מוטאנטים צעירים - קידן ניקסון, טטיאנה קאבאן ובובי סול.
X-23 לוקחת עבודה כמלצרית במועדון לילה בעיירת המוטאנטים שבעיר ניו יורק.
היא מגנה על ג'ייד פאריסי, בתו של בוס המאפיה דון פאריסי מבריונים הלועגים לה על כך שיש לה חבר מוטאנט.
X-23 הורגת את הבריונים ולוקחת את ג'ייד למקום מבטחים.
עד מהרה, דפוס הפעולה של מקרי המוות מפלילים את וולברין, וחבריו לקבוצת האקס-מן נשלחים לחקור.
בראותה אותו, X-23 תוקפת אותו, אך הוא מצליח להרגיעה.
היא מובילה אותם לבתו של פאריסי, ונמלטת מהמקום לאחר שעזרה להם נגד שומר הראש המוטאנט של דון פאריסי.
מפגש זה התגלה בהמשך כסידור בין וולברין ל-X-23 להפגש עם האקס-מן ולהתחבר עמם מבלי הצורך לגלות להם את עברה.
היא חוזרת כדי לעזור לאקס-מן להציל נפגעי תאונת דרכים, ולאחריה נרשמת לבית הספר לצעירים מחוננים ע"ש אקסבייר וחולקת בחדר עם רייצ'ל סאמרס וקיטי פרייד.
היא מתנהגת בהתגוננות כלפי וולברין ומשגיחה עליו ממצלמות האבטחה של האחוזה, ואף מתקיפה את בישופ לאחר שהאחרון מביס את וולברין בקרב אימונים.
באחת מתרגילי האימונים שלה, היא מבחינה בפרץ אנרגיה במצלמות האבטחה ומחליטה לחקור.
היא מגלה את ספיידרמן וטועה לחשוב שמדובר באויב.
בסופו של דבר, השניים חוברים יחדיו ונלחמים להציל מוטאנט צעיר מגרסה חלופית מרושעת של איירון מן בשם איירון מניאק.
הגעתם של קפטן אמריקה והאלמנה השחורה משנה את מאזן הכוחות, כשספיידרמן ו-X-23 משמידים את הציוד של איירון מניאק מנחיתים עליו גרסה משלהם לספיישל כדור מסובב.
X-23 עוקבת בחשאיות אחרי וולברין, כשהוא יוצא לחקור פעילות מוזרה בהרי הרוקי הקנדיים.
היא נתקלת במארב של ציפורים מפותחות מהארץ הפראית, מצליחה להימלט ולקרוא לאקס-מן.
הם נוסעים לארץ הפראית וחוברים לשליטה קא-זאר והמוטאנטים של הארץ הפראית במטרה למנוע את השמדת האנושות באמצעות כוחות מניפולציית מזג האוויר של סטורם.
לאחר אירועי "בית אם" ו"השמדה", X-23 נותרה אחת מהבודדים אשר שמרו על כוחותיהם.
היא חוזרת לאקס-מן לבקשתו של וולברין, ומפתחת רגשות חיבה לג'וליאן קלר, חבר אקס-מן החדשים הידוע בשם הליון.
בעקבות הפצצת בית הספר בידי קבוצת שונאי מוטאנטים בראשות הכומר ויליאם סטרייקר, X-23 מתעמתת עם סטרייקר במתחם שלו, הורגת שלושה מחברי המטהרים שלו ומצילה את חבריה.
כאשר סורג' מקבלת תשדיר מצוקה מפורג', X-23 מלווה את חברי האקס-מן החדשים.
אף על פי שהקבוצה מצליחה לנטרל את יחידת הזקיפים המיוחדת נמרוד, X-23 נפצעת אנושות ואינה מסוגלת לרפא את עצמה.
כדי להצילה, הליון משכנע את אמה פרוסט לשחרר את מגבלות הטלקינזיס שלו ובכך את כוחו ואת מהירותו.
בעזרתו הם מגיעים במהירות לאחוזת אקס, ואליקסיר מרפא את X-23.
במהלך הסיפור "אקס-מן: תסביך משיח" של שנים 2007–2008, סייקלופס מקים קבוצה חדשה של אקס פורס הכוללת את לורה, וולברין, וולפסביין, וורפאת', חפציבה וקאליבן.
הקבוצה מתעמתת עם ליידי דת'סטרייק, ו-X-23 כמעט והורגת אותה כנקמה על כך שתקפה את הליון.
לאחר אירועי "תסביך משיח", סייקלופס מרכיב יחידת מבצעים מיוחדים של האקס-פורס כדי למנוע התרחשותם של איומים בטרם קרו.
הוא מגייס את X-23 למורת רוחו של וולברין, שמזהיר את X-23 לבל תצטרף לקבוצה, אחרת חייה ישתנו.
באירועי "אקס-מן: מלחמת המשיח" של שנת 2009, האקס-מן עוברים לסן פרנסיסקו ומתקבלים כגיבורים אחרי שהתנגדו ליוזמת חמישים המדינות בנוגע לרישום העל-אנושיים.
X-23 מתאחדת עם קידן ניקסון, חברת קבוצת NYX בה הייתה חברה לפני שהכירה את האקס-מן.
מתגלה כי מדובר בגרסה עתידית שלה, שמסוגלת לשבש טכנולוגיות של מסע בזמן, והיא מאיימת ללכוד את אקס-פורס, קייבל והופ סאמרס בזמן ההווה.
X-23 מתלבטת אם להרוג את קיידן בשל ההיכרות הממושכת עמה, ודומינו יורה בה ופוצעת אותה אנושות.
בסיפור המשך, X-23 חוזרת בזמן כדי להציל את בום-בום כשדומינו ופראודסטאר מנוטרלים.
במהלך המשימה, ידה השמאלית של X-23 מקוטעת, והיא ניצלת בידי חבריה לקבוצה.
בסיפור "אקס-מן: נקרושה" משנים 2009–2010, X-23 מתאחדת שוב עם חבריה לקבוצת NYX.
בסיפור "אקס-מן: הביאה השנייה", X-23 לוקחת חלק בהרפתקאות של קבוצת אלפא אותה הרכיב סייקלופס.
היא וחבריה לקבוצה מלווים את קייבל ואת סייפר לזמן העתיד במטרה להדוף פלישה של זקיפי נמרוד.
סייפר מצליח לעקוף את התכנות שלהם, אך לורה מנסה לחזור לזמן ההווה דרך שער זמן, שמונע העברתם של חומרים אורגניים, וסופגת פגיעות אנושות.
כתוצאה מכך, קייבל מחליט להקריב את חייו ומאפשר לווירוס הטכנו-אורגני שבגופו לפתוח את השער ולהחזיר את הקבוצה לזמנה.
לאחר מאורעות הסיפור, וולברין משחרר את X-23 מחובותיה בקבוצה, ומסביר לה שאחרי חיים שלמים בהם מילאה אחר פקודות, עליה לקבל החלטות בשביל עצמה וללכת בדרך שלה.
היא מאתרת מדען של פרויקט נשק אקס בשם דטלף מצגר ומתכוונת ללכוד אותו בטרם יוכל לערוך ניסויים באמצעות דגימה מדמו של וולברין.
במקום זאת, מצגר נחטף בידי חיילים, ו-X-23 שמה לב שדאקן עוקב אחריה.
הרפתקאות סולו (X-23 כרך שלישי)
בקשת הסיפור הראשונה של סדרת הסולו של X-23, "החלום ההורג", מתגלה לחברי האקס-מן החדשים שלורה הייתה חברה ביחידת המבצעים המיוחדים של אקס פורס, ונוצר קרע ביניהם בשל הפחד ממנה (למעט הליון ודאסט שמצדדים בה).
בנוסף, וולברין מגלה לה כי ברצונו לאמץ אותה כבתו החוקית.
הסיפור השני, "שיריה של ילדה יתומה", מביא את תחילת מסעה של לורה לדרך של גילוי עצמי, ומעמת אותה עם מיס סיניסטר, המגלה לה על קיומו של פרויקט נוסף ליצירתם של חמישה ילדים מהונדסים גנטית כמוה.
בסיפור "התנגשות", לורה עושה את דרכה למדריפור ביחד עם גמביט במרדף אחר אדם המתכוון להחיות מחדש את פרויקט נשק אקס אשר יצר את וולברין.
הם מקבלים עזרה בלתי צפויה מדאקן.
בהמשך היא מתחברת לג'ובילי בשל ניסיון החיים המשותף שלהם - כמו לורה, גם ג'ובילי מרגישה שמאז הפכה לערפדה בעקבות עירוי דם, האנשים אותם החשיבה לחברים חוששים ממנה כעת.
בסיפור "תאוריית הכאוס", לורה משתתפת בהרפתקה משותפת ביחד עם ספיידרמן, מיסטר פנטסטיק, האישה הבלתי-נראית והדבר לפיענוחו של סימן מסתורי ולהתפרצותה הפתאומית של רעידת אדמה.
לאחר קשת הסיפור "הפחד עצמו" של שנת 2011, לורה קיני מופיעה כאחת התלמידים באקדמיית האוונג'רס החדשה, והיא משחקת תפקיד בסיפור ההמשך "אוונג'רס נגד אקס-מן".
בהמשך, היא נחטפת יחד עם חבריה לקבוצה בידי ארקייד, שמאלץ אותם לשחק במשחק הישרדות למשך שלושים יום בעולם קטלני.
X-23 נמצאת בידי קיטי פרייד וחבורת אקס-מן מהעבר כשהיא סובלת מאמנזיה ונרדפת בידי קבוצת המטהרים שונאי המוטאנטים.
היא מחלימה לאיטה בבית הספר החדש של סייקלופס, השוכן כעת במתחם נשק אקס הנטוש, ובראותה היכן היא, היא מנסה להימלט בתחילה אך מצטרפת לחבריה בהרפתקאותיהם השונות.
במהלך זמן זה היא פוגשת בג'יימס האדסון, בנו של וולברין מיקום אולטימייט מארוול.
בעקבות אירועי "מלחמות סודיות" של שנת 2015, לורה קיני לוקחת על עצמה את נטל וולברין בסדרת סולו חדשה בכיכובה.
X-23 היא שיבוט ממין נקבה שנוצרה מהחומר הגנטי של וולברין.
כתוצאה מכך, כוחותיה המוטאנטים זהים לאלה שלו.
כמו לוולברין, גם ל-X-23 יש יכולת מוטאנטית עיקרית והיא ריפוי מואץ שמאפשר לה לרפא תאי רקמה פגועים במהירות וביעילות רבה יותר מאשר וולברין.
פציעות כגון פצעי ירי, חתכים וניקובי מחטים מחלימים כהרף עין תוך עניין של שניות.
כמו כן, יש באפשרותה לחבר מחדש צלעות שבורות.
כך למשל, היא חיברה מחדש את זרועה בתוך שניות לאחר ששברה אותה כדי להימלט מכבלים שהונחו עליה בידי קימורה.
ההשפעות של יכולת הריפוי המואצת שלה כוללות גם את מערכת החיסון של גופה, והופכות אותו לחסין מפני מחלות וזיהומים.
כמו כן, היא חסינה בפני סמים ורעלנים, אם כי היא יכולה להיות מושפעת אם ניתנים לה סמים בכמות מספיקה.
לנוכח טבע הריפוי העצמי של תאיה, היא למעשה אלמותית מבחינה ביולוגית, כמו אביה.
יכולת הריפוי המוטאנטית של X-23 מחדדת את חושיה ומגבירה את מהירותה והרפלקסים שלה.
יש לה יכולת איזון, קואורדינציה ורף סיבולת על-אנושיים.
כמו לוולברין, גם ל-X-23 יש צמד טפרים הנשלפים מרקמה שבפרקי ידיה, שמשאירים פצעים קטנים המחלימים מיכולת הריפוי שלה.
אולם שלא כמו וולברין המחזיק בשלושה טפרים בכל יד, ל-X-23 יש שניים המשמשים אותה להתקפה, וכן טופר נשלף יחיד בכל רגל המשמש כמגננה.
טפרים אלה הם למעשה עשויים מעצם, והם נשלפו בכוח בידי זנדר רייס, הושחזו, צופו במתכת האדמנטיום והוחזרו אל תוך גופה.
שלא כמו וולברין, X-23 ברחה לפני שהתבצע הניתוח לציפוי מערכת השלד שלה באדמנטיום.
היות שטפריה מצופים באדמנטיום, הם למעשה בלתי שבירים ומסוגלים לחתוך דרך כל חומר.
יוצאים מן הכלל הם חומר האדמנטיום עצמו, עור גופה של קימורה וחומר הוויברניום.
מאחר ש-X-23 נולדה וגדלה בשבי, היא אומנה כדי לשמש כנשק חי.
היא מיומנת ביותר בשימוש בכלי נשק ארוכי טווח וחומרי נפץ, לוחמת פנים אל פנים מעוררת יראה, ומחזיקה בטכניקות שונות של אמנויות לחימה.
כמו כן, היא נחשפה לטיפול שבו נעשה שימוש ב"ריח מעורר" מיוחד במינו כדי לשלוח אותה למצב של זעם רצחני, בו היא הורגת את מי שנמצא בסביבתה.
X-23 מחוננת מאוד, ועד כה הדגימה שימוש שוטף בשפה הצרפתית ויפנית.
זנדר רייס תיאר את האינטלקט שלה כאחד ששובר את גבולות הנורמה.
לורה פרייז'ר היא שחקנית סקוטית המוכרת בזכות תפקידיה בסדרות "שובר שורות", "שפת נשים" ו"לעולם-לא-עולם" ובסרטים "הסקוטי המעופף", "סיפורו של אביר", "טיטוס" ו"מתחיל מחדש".
החלה את דרכה במיני סדרת הפנטזיה "לעולם-לא-עולם" בתפקיד הראשי של הנערה "דלת".
בסוף שנות ה-90 הופיעה בסרטים "האומנת" של ירון קרבה בתפקיד הראשי של חיה סילברשמידט, "פנים קטנות" ו"להתגרש מג'ק".
שיחקה לראשונה בהפקה הוליוודית בשנת 1999 בדרמה התקופתית של ג'ולי טיימור "טיטוס" בתפקיד לווינייה בתו של הגנרל הרומאי טיטוס אנדרוניקוס (אנתוני הופקינס).
בשנת 2000 השתתפה בקומדיה "קווין ופרי קורעים את איביזה" בתפקיד הקנדיס חברתו של קווין.
בשנת 2001 הופיעה פרייז'ר בקומדיית ההרפתקאות ההוליוודית "סיפורו של אביר" בתור הנפחית קייט.
ב-2004 הופיעה בדרמה הפוליטית של HBO "מלאכיות מברזל" בתפקיד הפעילה החברתית דוריס סטיבנס.
ב-2006 הועמדה פרייזר לפרס האקדמיה הסקוטית על הופעתה בדרמת הספורט הביוגרפית "הסקוטי המעופף" בתפקיד אן אשתו של רוכב האופניים גרהם אוברי (ג'וני לי מילר).
ב-2005 שיחקה פרייז'ר במיני סדרה הבריטית המוערכת "קזנובה" לצידו של דייוויד טננט איתו הופיעה גם במיני סדרה "אב חד הורי".
ב-2009 שיחקה בדרמה האוסטרלית "מתחיל מחדש" בתפקיד קטי אשתו הגוססת מסרטן של כתב הספורט ג'ו וור (קלייב אואן).
ב-2010 שיחקה בסדרת הדרמה הבריטית "שפת נשים" בתפקיד הראשי של הארכיטקטית קאט מקנייז.
בשנת 2012 לוהקה לעונה האחרונה של הסדרה הפופולרית "שובר שורות" בתפקיד אשת העסקים לידיה קוויל המקושרת לוולטר וייט (בריאן קראנסטון) ולארגון הפשע של גאס, והופיעה בתפקיד זה גם בסדרת הפריקוול "סמוך על סול".
לפרייז'ר ילדה אחת מנישואיה לשחקן האירי קארל גירי.
קווין ופרי קורעים את איביזה (2000)
התענוג הנפלא של נינה (2006)
מלאכיות מברזל (2004) - סרט טלוויזיה
לורה מארי מרנו היא זמרת ושחקנית אמריקאית.
מוכרת בשל תפקידה כאלי דוסון בסדרה "אוסטין ואלי" בערוץ דיסני, ובשל דמותה כמוניקה בסרט "שיער ביום רע".
מרנו נולדה בלוס אנג'לס, קליפורניה לדמיאנו מרנו, פרופסור במכללה ממוצא איטלקי ולאלן מרנו, שחקנית בעברה שכיום היא בעלת תיאטרון ילדים.
מרנו שיחקה לראשונה בתיאטרון של אמה.
בגיל 5, היא כבר הביעה עניין במשחק מקצועי יחד עם אחותה הגדולה, ונסה מרנו, שגם היא שחקנית.
עם זאת, לאמה הייתה חרדה בנוגע לרעיון של בנותיה לעבוד בתעשייה הקשה של משחק.
היא לקחה אותם לאחד מסוכני הכישרונות המחמירים ביותר בתקווה שהם יידחו ואז יאבדו עניין.
להפתעתה, הסוכנות רצתה גם את לורה וגם את ונסה, ושם החלה מרנו את הקריירה שלה.
באוקטובר 2015 היא נרשמה ללימודי תואר ראשון בפילוסופיה, פוליטיקה ומשפטים מאוניברסיטת דרום קליפורניה.
מרנו התחילה לעסוק במשחק בגיל 5 ומאז עבדה עם במספר הפקות תיאטרון.
היא גם הופיעה בתפקידים קטנים בסדרות כגון: "דקסטר", "הלוחשת לרוחות" ועוד.
תפקידה הגדול של מרנו היה בסדרה המסתורין "ללא עקבות" יחד עם אחותה ונסה.
היא שיחקה בסרטים בתור הגרסה הקטנה של אחת מהדמויות הראשיות, בקומדיה "סופרבאד - חרמן על הזמן" בהפקת ג'אד אפאטו והמותחן "החליפה" בהפקת סטיבן סודרברג.
בשנת 2007 השתתפה בתוכנית "אתה חכם יותר מתלמיד כיתה ה'?" בתור מנטורית.
עוד באותה שנה שיחקה גם בכמה פרקים מתוך תוכניתה של שרה סילברמן.
בשנת 2011 החלה מרנו לשחק לצד רוס לינץ' בסדרת הטלוויזיה "אוסטין ואלי" בערוץ דיסני בתפקיד אלי, ילדה ביישנית שכותבת שירים.
ב-2013 הקליטה מרנו ארבעה שירי סולו ודואט אחד עם רוס לינץ כחלק מפסקול הסדרה "אוסטין ואלי".
בשנת 2014 דיבבה ארבעה פרקים מתוך הסדרה "רנדי קאנינגהם: נינג'ה בפעולה".
ביצעה דיבוב אורח בסדרה "הדגים", והופעת אורח בסדרה "ליב ומאדי", גם היא של ערוץ דיסני.
בשנת 2015 שיחקה מרנו את מוניקה בסרט "שיער ביום רע", סרט מקורי של ערוץ דיסני.
באותה שנה שיחקה בסרט האנימציה "אלווין והצ'יפמאנקס 4" שם גילמה בייביסיטר בבית מלון.
בשנת 2017 השתתפה בסרט הדרמה מועמד 5 פרסי אוסקר "ליידי בירד", סרט הבכורה של הבמאית גרטה גרוויג.
בשנת 2019 שיחקה מרנו בסרט הנעורים המקורי של נטפליקס "הדייט המושלם" בתפקיד ראשי את סיליה.
ובנוסף, שיחקה בסרט "סיפור סינדרלה: משאלת חג מולד" בתפקיד ראשי, יחד עם גרג סולקין .
בשנת 2015 לורה מרנו חתמה בחברת התקליטים ביג משין רקורדס.
בסוף 2016 החליטה חברת התקליטים לשחרר את כל אמני הפופ שלהם מלבד טיילור סוויפט.
ב-18 במאי 2017 היא חתמה עם וורנר מיוזיק גרופ, ובשנת 2018 דרכיהם נפרדו מכיוון שהאנשים שהחתימו אותה עזבו את האחים וורנר.
ב-11 במרץ 2016 הוציאה מרנו את הסינגל הראשון שלה, "Boombox", שיר דאנס-פופ עם שילוב של אלקטרופופ, הוידאו קליפ לסינגל יצא ב-4 באפריל 2016 וצבר מעל 6 מיליון צפיות בשבוע והשתתף בו הקומיקאי קן ג'ונג.
ב-5 באוקטובר 2018 הוציאה לאור את הסינגל הראשון שלה "Me", מתוך מיני-אלבום אשר עתיד לצאת.
בינואר 2019 הוציאה לאור סינגל נוסף בשם "Let Me Cry" איתו יצא גם וידאו קליפ.